Восенню 1905 года ў вёсцы Астрамечава была створана адна з першых у Беларусі народных бібліятэк. Астрамечаўская бібліятэка з'яўляецца першай і найбольш значнай сярод усіх паўленкаўскіх бібліятэк у Беларусі. Гэтая бібліятэка разгарнула найбольш працяглую і плённую дзейнасць і адыграла значную ролю ў культурным і грамадскім жыцці жыхароў Астрамечава і навакольных вёсак. З 11 створаных на тэрыторыі Беларусі паўленкаўсіх бібліятэк толькі аб адной Астрамечаўскай захаваліся ў друку больш ці менш падрабязныя звесткі.